google/wiki40b huggingface dataset:
Enver Pasha

Awal hidup dan pendidikan

İsmail Enver lahir di Istanbul pada 22 November 1881. Enver's father, Ahmed (s. 1860–1947), merupakan seorang penjaga jambatan berbangsa Gagauz di Monastir manakala ibunya Ayşe berketurunan Albania.

Pengunduran ke Bukhara

Enver memutuskan kembali ke Anatolia di Batum untuk menyertai pihak mereka, namun Mustafa Kemal Pasha menghalangnya dengan keras; Mustafa sangat mengutuk keras Ismail atas keterlibatannya dalam Perang Dunia Pertama malah melihatnya sebagai seorang yang mampu membinasakan Republik Turki yang baru ditubuhkannya. he 
Ismail bertukar fikiran dan bertolak ke Moscow. Di sana, beliau berjaya memenangi hati pihak Soviet yang membawanya masuk menyertai mereka. Pada bulan November 1921, Ismail ditugaskan atas arahan Vladimir Lenin ke Bukhara di Republik Sosialis Soviet Berautonomi Turkestan untuk menghapuskan pemberontakan menentang pihak Bolshevik di sana. Namun, beliau berutus surat secara rahsia dengan beberapa ketua pemberontak, maka dia serta sebilangan pengikutnya, membelot menyertai pihak basmachi; beliau merncang mahu menyatukan semua kelompok basmachi agar dapat mengalahkan tentera Bolshevik sehingga dapat membentuk suatu kuasa Turkik yang sendiri.
Pada tanggal 4 Ogos 1922, Yakov Melkumov mengarahkan tentera berkuda Merahnya membuat suatu serangan kejutan di sebuah perkampungan bernama Ab-i-Derya berdekatan Dushanbe, di mana Ismail meraikan Hari Raya Haji bersama sekumpulan askar pimpinannya. Ismail serta 25 orangnya segera menaiki kuda mereka untuk menyerang balas, namun Ismail mati akibat tembakan mesingan bertubi-tubi.  Catatan dari adikung Ismail turut menjelaskan butiran kematiannya akibat peluru yang mengena atas jantungnya sewaktu menyerang tentera Soviet. Mayat Ismail dikebumikan di sebuah kawasan berdekatan kampung tersebut.
Pada tahun 1996, mayatnya dibawa kembali ke Turki untuk dikuburkan di Tanah Perkuburan Abide-i Hürriyet di Şişli, Istanbul.
Bockenau

Bockenau merupakan sebuah kawasan perbandaran terletak di daerah Bad Kreuznach, Rhineland-Palatinate, Jerman.
Yoyo cina

Permainan Yo-Yo Cina adalah mainan dari China yang terdiri daripada dua cakera yang sama saiz disambungkan dengan gandar yang panjang.Satu gerakan seli mengangkat dan menjatuhkan dengan menggunakan dua batang, setiap satu yang dipegang dalam satu tangan, membolehkan yo-yo berputar pada tali yang diikat di antara batang kayu.
Pada zaman moden, ia digunakan sebagai mainan kanak-kanak dan sebagai alat persembahan di sarkas dan juga terdapat dalam tarian Cina.Permainan ini boleh dimainkan dengan pelbagai gaya yang boleh menjadi semudah melontar yo-yo ke udara atau melambung di sekitar belakang pengguna.Yo-yo barat ia mengekalkan gerakan berputar melalui kesan berputar berdasarkan pemuliharaan momentum sudut.
Pemain akan memegang hujung kedua-dua kayu dan mengimbangi yo-yo daripada jatuh.Permainan ini dikenal pasti telah wujud sejak Dinasti Min sekitar tahun 1386 hingga tahun 1644 selepas Masihi.

Pembuatan Yo-Yo Cina

Pembuatan Yo-yo Cina tradisional dibuat daripada buluh, dimana ianya mudah patah dan tidak sesuai untuk aksi-aksi lasak. Sesetangah yo-yo cina dimasukkan alat yang menghasilkan bunyi apabila dipusingkan dengan laju. Bunyi ini membolehkan pemainnya mengimbangi kelajuan yo-yo.Bagaimanapun, yo-yo cina sekarang diperbuat daripada plastik untuk menambah daya tahan.Manakala tongkat masih menggunakan kayu keras sebagai bahan utama, tongkat yang diperbuat daripada kayu lebih murah dan lebih sesuai kepada pemula. Ada juga tongkat yang diperbuat daripada aluminium Lucite, karbon, logam dan Fibreglass. Fibreglass bersifat ringan dan kuat. Tongkat logam menawarkan sifat ringan tanpa mengurangkan kekuatan dan merupakan pilihan yang baik bagi mereka yang ingin melakukan "high stress whips" dan trik-trik yang lain. Sesetengah yo-yo cina mempunyai alur dipasang di tepi cakera, alur ini menbolehkan yo-yo cina membuat suara bersiul apabila berputar dengan kelajuan tinggi.

Cara bermain Yo-Yo Cina

Yo-yo Cina juga dikenali sebagai Diabolo memerlukan pemainnya memegang stik kayu yang diikat dengan tali nilon dengan menggunakan kedua-dua belah tangan. Fungsi stik kayu tersebut ialah sebagai alat untuk menggerakkan tali nilon mengikut cara yang dihendaki. Pemain perlu mengimbangi yo-yo daripada terjatuh dan memutarkan diabolo dengan laju untuk melakukan pelbagai aksi yang mengagumkan. Diabolo yang ringan mudah digunakan tetapi putarannya mungkin hanya seketika. Kebanyakan pemain yang handal akan memilih diabolo berat untuk melakukan pelbagai aksi. Diabolo mudah dipelajari tetapi mengambil masa panjang untuk menjadi mahir.
Habra

Demografik 2001

Menurut bancian India pada tahun 2001, Habra memiliki bilangan penduduk seramai 127,695. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Habra memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Bogor, Sukra

Poskod

Poskod yang digunakan di Bogor adalah 45257. Terdapat buah desa di dalam daerah kecamatan Sukra.
Willerstedt

Willerstedt merupakan sebuah kawasan perbandaran terletak di daerah Weimarer Land, Thüringen, Jerman.
Chissey-lès-Mâcon

Chissey-lès-Mâcon ialah komun di jabatan Saône-et-Loire dan di kawasan Bourgogne di timur Perancis.
Cédric Si Mohamed

Kerjaya antarabangsa

Pada 29 Oktober 2009, Si Mohamed telah dipanggil untuk menyertai pasukan Algeria A' untuk berlatih 12 hari di Algiers untuk persiapan menghadapi kelayakan Kejohanan Negara-Negara Afrika 2011. Pada 3 Mac 2010, beliau membuat debut bersama pasukannya dalam perlawanan persahabatan menang 4-0 ke atas Liechtenstein.
Cagayan

Etimologi

Penulis zaman sekarang berpendapat bahawa nama asalnya berasal dari tagay, sebuah tumbuhan yang tumbuh dengan banyaknya di bahagian utara wilayah itu. Istilah Catagayan, "tempat di mana tagay membesar" te;ah dipendekkan kepada Cagayan. Mungkin lebih konvensional, ulama etimologi yakin bahawa cagayan berasal dari perkataan purba yang bermaksud "sungai". Variasi perkataan ini—karayan, kayan, kayayan, dan kalayan—semnuanya bermaksud sungai.

Geografi

Terletak di rantau Lembah Cagayan, wilayah ini dibatasi oleh Laut Filipina di timur; di selatan oleh wilayah Isabela; di barat oleh Pegunungan Cordillera; dan di utara oleh Aliran Balintang dan Kumpulan Kepulauan Babuyan. Sekitar 2 kilometer (1.2 mi) dari hujung timur laut wilayah ini adalah pulau Palaui; beberapa kilometer ke barat adalah Pulau Fuga. Kumpulan Babuyan Kepulauan, termasuk Calayan, Dalupiri, Camiguin, dan Babuyan Claro, adalah kira-kira 60 batu nautika (110 km) di utara tanah besar Luzon.
Pantai timur membentuk bahagian utara pegunungan Sierra Madre, manakala batas barat biasanya berbukit rendah di ketinggian. Kawasan pusat, yang dikuasai oleh lembah yang besar, membentuk lembangan sungai terpanjang di negara ini, iaitu Cagayan. Muara terletak di bandar utara Aparri. Wilayah ini terdiri daripada kawasan tanah agregat yang merupakan kira-kira tiga peratus daripada jumlah kawasan tanah negara, menjadikannya wilayah kedua terbesar di rantau ini.
Air Leleh

Air Leleh adalah sebuah pekan di daerah Melaka Tengah, Melaka, Malaysia.
Falleron

Falleron ialah sebuah komun di jabatan Vendée di wilayah Pays de la Loire barat Perancis.
Tunas Baru, Sekernan

Poskod

Poskod yang digunakan di Tunas Baru adalah 36381. Terdapat 16 buah desa di dalam daerah kecamatan Sekernan.
Kampung Belangkan Ulu

Poskod

Poskod yang digunakan di Kampung Belangkan Ulu, Rantau, Negeri Sembilan adalah 70300.
Burung Cecawi Hitam

Ciri-ciri

Burung Cecawi Hitam ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Cecawi Hitam adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Cecawi Hitam tidak bergigi.

Pembiakan

Burung Cecawi Hitam membiak dengan bertelur. Telur Burung Cecawi Hitam bercengkerang keras.
Kampung Pulau Kala

Poskod

Poskod yang digunakan di Kampung Renek, Jerteh, Terengganu adalah 22020.
Coutures, Tarn-et-Garonne

Coutures ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Pulau Redang

Pulau Redang merupakan pulau di Kuala Nerus, Terengganu, Malaysia. Ianya merupakan pusat peranginan yang terkenal dan cukup relaks di Malaysia dengan pasir putihnya, terletak di perairan Laut China Selatan merupakan salah satu daripada sembilan buah pulau yang membentuk taman laut Kepulauan Redang, serta tapak pemuliharaan penyu yang penting. Perairan di sekeliling Pulau Redang juga mengandungi dua buah bangkai kapal yang bersejarah, iaitu H.M.S Putera Wales dan H.M.S Repulse yang telah ditenggelamkan di sini pada permulaan Perang Dunia II dan mewujudkan suasana bagi pendudukan Jepun di Tanah Melayu. Pulau-pulau lain yang berhampiran termasuk Pulau Lang Tengah, Pulau Perhentian Besar, Pulau Perhentian Kecil dan Pulau Bidong, juga terletak di sempadan Terengganu, dan Kelantan.
Pulau Redang hanya adalah salah satu pulau yang besar, senyap dan tercantik di pantai timur Malaysia. Pulau ini kini merupakan sebuah pulau peranginan yang amat popular di kalangan orang Malaysia, dengan kebanyakan mereka yang datang melalui pakej pelancongan. Salah satu pantai yang paling cantik di pulau ini ialah Pasir Panjang. Pasirnya putih dan airnya jernih, dengan batu karang dan ikan terdapat hanya beberapa meter dari tepi pantai. Antara kemudahan di pulau ini ialah kegiatan snorkel dan junam.
Pulau Redang boleh dikunjungi melalui Merang dengan bot-bot yang dikendalikan oleh syarikat-syarikat peranginan di sini. Jaraknya dari jeti Kampung Penarik ialah 30 kilometer nautika atau Kuala Trengganu melalui Jeti Shahbandar dengan menggunakan feri. Terdapat juga sebuah lapangan terbang kecil di pulau ini.
Tapi, Pulau Redang akan ditutup pada setiap hujung tahun hingga awal tahun akibat ombak besarnya dan tinggi. Lagi satu pantai yang terkenal juga dekat sini ialah Pulau Perhentian pun serupa. Dan ke bawah, merupakan Pulau Kapas.
Saint-Vaast-lès-Mello

Saint-Vaast-lès-Mello ialah sebuah komun di jabatan Oise di utara Perancis, wilayah Picardy.
Laporan Ketua Audit Negara (Malaysia)

Perkara 107 Perlembagaan Malaysia menyatakan mengenai Laporan Ketua Audit Negara. Ketua Audit Negara hendaklah mengemukakan laporan-laporannya kepada Yang di-Pertuan Agong yang hendaklah menyebabkan laporan itu dibentangkan di hadapan Dewan Rakyat.
Satu naskhah mana-mana laporan itu yang berhubungan dengan akaun bagi sesuatu Negeri, atau berhubungan dengan akaun-akaun bagi mana-mana pihak berkuasa awam yang menjalankan kuasa yang diberikan oleh undang-undang Negeri, hendaklah dikemukakan kepada Raja atau Yang di-Pertua Negeri bagi Negeri itu yang hendaklah menyebabkan laporan itu dibentangkan di hadapan Dewan Undangan.

Salah libatkan kabinet

Pada 21 Oktober 2010 menjelaskan, sejak 1982, LKAN dimaklumkan kepada kabinet sebelum dibentangkan supaya kerajaan dapat mengetahui isu yang dibangkitkan dan bersedia memberi penjelasan apabila diperlukan. Pada 25 Oktober 2011, pakar perlembagaan Prof Dr Abdul Aziz Bari menegaskan, tindakan melibatkan kabinet dengan Laporan Ketua Audit Negara (LKAN) merupakan kesalahan dan bertentangan dengan semangat perlembagaan.
Dulmatin

Perancang pengeboman Bali 2002

Sebelum ini Dulmatin menjadi perancang serangan bom di Bali tahun 2002. Seramai 202 pelancong terutama dari Australia terbunuh di pantai Kuta,Bali.
Djoko Suyanto selaku Menteri Undamng-Undang menyatakan siasatan DNA akan mengesahkan dia Dulmatin atau tidak. Ibu Dulmatin iaitu Hajah Masriati dan anaknya Ali Usman, 12 tahun.
Dia masuk semula ke Indonesia tanpa berjaya dikesan oleh Densus 88 Mabes Polri Indonesia. Seorang pengganas telah ditembak di Jalan Siliwangi, Pamulang, Tangerang Selatan.
Pada 10 Mac 2010, Presiden Indonesia Susilo Bambang Yudhoyono mengesahkan penjenayah yang ditembak ialah Dulmatin, pengganas yang diburu selama ini.
PSV Eindhoven

Era Philips Elftal

Pada tahun 1910, syarikat Philips ingin mewujudkan lebih banyak masa berkualiti kepada para pekerjanya. Maka, 8 orang perunding syarikat janakuasa menubuhkan Philips Elftal atau Pasukan Philips. Kelab tersebut ditubuhkan dengan hasrat untuk menyaingi pasukan-pasukan bola sepak lain di Belanda. Dalam perlawanan pertama pada musim bunga 1911, pasukan Elftal berjaya memenangi perlawanan dengan jaringan 4-0. Kemudian, beberapa siri perlawanan bersama pasukan setempat, EVV Eindhoven turut diadakan. Mereka juga mengadakan perlawanan bersama pasukan dari Hasselt, Horn dan Mönchengladbach. Namun, akibat mogok pekerja pada 1912, kelab Elftal terpaksa dibubarkan.

Latihan

Pasukan utama menjalankan latihan mereka di De Herdgang.

Skuad

Tepat sehingga 8 Julai 2014
Cucharmoy

Cucharmoy ialah sebuah komun yang terletak di komun Seine-et-Marne di utara-tengah Perancis.
School Rumble

Plot

School Rumble mengisahkan kehidupan seharian para pelajar Sekolah Tinggi Yagami dan persekitaran mereka. Siri ini tergolong dalam genre komedi romantis, yang mana adegan-adegan dalam cerita dibesar-besarkan dengan unsur komedi.
Watak utamanya ialah Tsukamoto Tenma, pelajar perempuan tahun 2 tanpa sifat-sifat istimewa yang jatuh hati pada Karasuma Ōji, pelajar lelaki yang buta hati. Tenma mendapatinya sukar untuk mengakui rasa cinta terhadap Ōji. Lagipun, keadaan bertambah rumit gara-gara Harima Kenji, watak lelaki utama iaitu seorang samseng yang jatuh hati pula terhadap Tenma, itupun juga sukar baginya untuk meluahkan perasaan. Percubaan kedua-dua watak tersebut untuk meluahkan rasa cinta masing-masing dijadikan bahan jenaka sepanjang siri ini.
Semakin lanjut siri ini, makin banyaklah tumpuan cerita kepada perkembangan hubungan antara Harima dan sahabat karib Tenma, iaitu Eri Sawachika, akibat beberapa situasi memalukan yang melibatkan Eri dan Harima. Harima juga membina hubungan dengan adik perempuan Tenma, Yakumo Tsukamoto, yang mula membantu Harima dengan perkembangan dan penghasilan manga Harima.
Lebih-lebih lagi, Harima melibatkan dirinya dalam situasi romantis dengan Tenma, manakala hubungan Tenma dan Karasuma berkembang lagi, sementara ikatan Eri dan Yakumo dengan Harima makin kukuh.

Manga

Dalam versi manga, plot utamanya dihuraikan dengan bab-bab yang ditanda dengan lambang syap muzik (e.g. ♯1, ♯2, ...) yang terdapat dalam Majalah Mingguan Shonen (週刊少年マガジン). Cerita sampingan pula diceritakan dalam bab-bab bertanda flet muzik (♭1, ♭2, ...) dalam Magazine Special (マガジンSPECIAL) bulanan, manakala bab-bab tanda natural (setakat ini cuma ♮1, terdapat dalam School Rumble Jilid 7) terdapat dalam majalah bermusim Shonen Magazine Wonder (少年マガジンワンダー). Ketiga-tiga majalah dan jilid-jilid koleksi itu diterbit oleh Kodansha di Jepun.
Bab-bab flet 1-7 menumpu pada Yakumo, bab ♭8 pula Suou Mikoto dan Hanai Haruki, dan bab-bab Flat selanjutnya menampilkan watak-watak kecil dari jalan cerita utama atau pandangan bab-bab syap dari perspektif lain. Satu-satunya bab natural yang keluar ialah cerita am yang melibatkan semua watak dan hubungan biasa mereka ketika hujan tahi bintang ketika perayaan Tanabata tanpa terlalu tertumpu pada mana-mana seorang watak.

Anime

Siri anime diadaptasi daripada satu komposisi bab-bab Sharp yang dikayakan oleh beberapa bab-bab Flat dan Natural. OVA pula adalah kompilasi saki-baki bab-bab Flat dengan cerita asli yang baru. Sehingga kini, dua musim sudah berlalu, iaitu School Rumble dan School Rumble - Second Term. Pada penghujung Second Term, kelihatan satu mesej yang menyatakan "School Rumble akan bersambung". Namun, musim ketiga masih belum dipastikan.
Gaucín

Gaucín merupakan sebuah kawasan perbandaran yang terletak di wilayah Málaga, Andalusia, Sepanyol
Daerah Sarobi

Sarobi merupakan sebuah wilayah di Wilayah Paktika, Afghanistan.
Garisan air

Garisan air atau garisan beban ialah satu garisan pada badan kapal yang menandakan paras timbul sesebuah kapal atau bot di permukaan air. Paras di garisan air dipengaruhi oleh suhu dan kemasinan air. Air suam atau panas dan air masin (air laut) mempunyai ketumpatan dan kadar keapungan yang lebih tinggi.
Tujuan utama garisan beban diperkenalkan ialah untuk memastikan kapal mempunyai lambung bebas dan keapungan yang mencukupi. Lambung bebas untuk sebuah kapal komersil dikira antara titik terendah pada sisi geladak kapal dan garisan air, dan nilainya mesti tidak kurang daripada paras lambung bebas yang ditanda pada sijil garisan beban yang dikeluarkan untuk kapal tersebut. Hampir semua kapal komersil, ditanda dengan garisan beban pada kedua-dua belah peminggang kapal.
Garisan ini yang juga dikenali sebagai garisan beban antarabangsa atau garisan Plimsoll, juga menunjukkan drauf maksimum yang selamat dan lambung bebas minimum untuk kapal dalam pelbagai keadaan operasi.

Sejarah

Peraturan rasmi pertama berkaitan pemuatan kapal terdapat dalam undang-undang maritim kerajaan Crete, pada tahun 2500 SM. Melalui peraturan ini, kapal-kapal diwajibkan lulus pemeriksaan ke atas pemuatan dan penyelenggaran. Peraturan yang sama juga terdapat dalam undang-undang laut kerajaan Rome.
Pada Zaman Pertengahan, republik Venice, bandar Genoa dan liga Hanseatic mewajibkan pemuatan dihadkan pada paras tertentu. Venice menanda paras ini dengan tanda palang di kedua sisi kapal, dan Genoa menandanya dengan 3 garisan melintang.
Peraturan pemuatan pada kurun ke-19 diperkenalkan oleh Lloyd's Register dari British and Foreign Shipping pada tahun 1835, selepas perbincangan dengan pemilik kapal, syarikat penghantaran dan institut taja jamin. Lloyds mencadangkan lambung bebas bersamaan dengan kedalaman badan kapal (tiga inci untuk setiap kaki kedalaman). Peraturan ini diguna pakai dengan meluas sehingga tahun 1880, dan dikenali sebagai "Hukum Lyod" (Lloyd's Rule).
Pada tahun 1860-an, selepas meningkatnya kes kapal yang karam akibat terlebih muatan, seorang ahil parlimen British, Samuel Plimsoll mencadangkan peraturan baru untuk garisan beban. Satu Suruhanjaya Diraja untuk kapal yang tak layak belayar ditubuhkan pada tahun 1872, dan pada tahun 1876 Akta Kapal Dagang United Kingdom mewajibkan penggunaan garisan beban, walaupun kedudukannya tidak ditetapkan oleh undang-undang sehingga tahun 1894. Pada tahun 1906, satu undang-undang diluluskan yang mewajibkan setiap kapal dagang asing yang datang ke pelabuhan British mesti ditanda dengan garisan beban. Pada tahun 1930, Konvensyen Garisan Beban telah diadakan yang menetapkan penggunaan seluruh dunia untuk peraturan garisan beban.
Beberapa lagi Konvensyen Garisan Beban telah diadakan pada tahun 1966, 1971, 1975, 1979, 1983, 1995 dan 2003 bagi menilai semula dan meminda beberapa peraturan dari tahun 1930.
Kota Kuala Kedah

Kota Kuala Kedah juga dikenali sebagai Kota Kuala Bahang merupakan salah sebuah daripada kota bersejarah yang dibina oleh orang-orang Melayu yang terletak dalam negeri Kedah, Malaysia. Kota Kuala Kedah yang terletak di Alor Setar merupakan satu kompleks sejarah popular di Kedah.
Kota Kuala Kedah menjadi salah satu tumpuan para pelancong untuk melawat bangunan peninggalan sejarah yang berkaitan dengan negeri Kedah.
Kota Kuala Kedah memiliki pelbagai peninggalan artifak sejarah, antara lain termasuk peninggalan bekas kota, meriam dan paparan maklumat mengenai sejarah Kota Kuala Kedah yang terkenal itu.
Pintu besar kota Kuala Kedah ini dibina di atas perintah Almarhum Sultan Abdullah Mukarram Shah II ibni Almarhum Sultan Muhammad Jiwa Zainal Azilin Muazzam Shah (1778-1789) dan bermula dari 10 Safar 1185H (Mei 1771M) dan siap pada tahun 1194H (1780M) sewaktu pemerintahan Sultan Ahmad Tajuddin ibni Sultan Abdullah Mukarram Shah II.
Baginda bersemayam di sini pada 1803. Setelah pihak Inggeris mengambil alih, pihak Inggeris membina sebuah pintu gerbang empat segi yang mengadap ke arah jambatan Alor Melaka.
Kota Kuala Kedah merupakan salah sebuah daripada kota yang dibina oleh orang-orang Melayu di Malaysia.
Cosa

Cosa merupakan sebuah kawasan perbandaran yang terletak di wilayah Teruel, Aragon, Sepanyol
Kampung Bukit Kedak

Poskod

Poskod yang digunakan di Kampung Bukit Kedak, Kangar, Perlis adalah 02400.
21 Syaaban

21 Syaaban merupakan hari ke-231 dalam kalendar Hijriah.
Sinder

Sinder ialah sisa serpihan batu piroklas (lahar atau magma) yang dingin. Ia adalah batu igneus, baik rejahan (magma yang didinginkan di dalam bumi) mahupun terobosan (lahar yang didinginkan di luar bumi). Sinder adalah serupa dengan pumis yang mempunyai amat banyak lubang sehingga ketumpatannya yang rendah menyebabkannya dapat timbul dalam air. Pumis atau sinder telah dipergunakan untuk membuat sabun, serta untuk seni taman xeriskap, sungkup, dan taman batu.

Kegunaan

Sinder telah digunakan untuk permukaan balapan dan jalan raya supaya dapat membekalkan cengkaman tambahan dalam keadaan-keadaan musim sejuk. Ia juga digunakan dengan umum sebagai sungkup tak organik dalam seni tanam xeriskap kerana sifat-sifat penyairan dan ketahanan terhadap hakisan yang cemerlang. Dalam konteks ini, ia sering dirujuk dengan sinonim "batu lahar".
Mekarsari, Tukdana

Poskod

Poskod yang digunakan di Mekarsari adalah 45272. Terdapat buah desa di dalam daerah kecamatan Tukdana.
Tilloy-lès-Hermaville

Tilloy-lès-Hermaville merupakan sebuah komun di jabatan Pas-de-Calais di utara Perancis.
Panteisme

Panteisme (Bahasa Greek: πάν (pan) = segala + θεός (theos) = Tuhan, ertinya "Tuhan adalah Segalanya" dan "Segalanya ialah Tuhan") ialah kepercayaan bahawa segalanya membentuk satu Tuhan abstrak yang ada di mana-mana dan menyelubungi segalanya; ataupun alam semesta, atau alam semula jadi, bersamaan dengan Tuhan. Jika ditakrifkan lebih terperinci, maka ditekankan pula kepercayaan bahawa hukum alam, kewujudan, dan alam semesta (jumlah segalanya yang pernah, sedang dan akan ada) yang dipaparkan dalam prinsip teologi mengenai 'tuhan' yang abstrak dan bukannya apa juga tuhan atau dewa-dewi berupa persona atau rekaan. Inilah sifat utama yang membezakan panteisme dari panenteisme dan pandeisme. Oleh yang demikian, ada banyak agama yang mengaku menerapkan unsur panteisme, tetapi sebenarnya lebih bersifat panenteisme atau pandeisme.

Sejarah panteisme

Istilah "pantheist" yang menjadi akar umbi istilah "panteisme" dikatakan dipakai buat julung kalinya oleh pengarang Ireland bernama John Toland dalam kerjanya, Socinianism Truly Stated, by a pantheist, keluaran tahun 1705. Walaupun begitu, konsepnya sudah dibincangkan semenjak zaman ahli falsafah Yunani Purba, oleh Thales, Parmenides dan Heraclitus. Latar panteisme dalam budaya Yahudi boleh dijejaki dalam kisah penciptaan Genesis dalam kitab Taurah serta bahan-bahan kenabian terawal sebagai "kudrat alam" (seperti banjir, ribut, gunung berapi dan sebagainya) semuanya diberi nama "tangan Tuhan" melalui simpulan bahasa berbunyi personifikasi, yang menjelaskan rujukan tersurat terhadap konsep tersebut dalam sastera Wasiat Baru dan Kabbalah.
Pada tahun 1785, berlakunya pertikaian besar antara Friedrich Jacobi dan Moses Mendelssohn, yang turut melibatkan ramai tokoh terpenting ketika itu. Jacobi mendakwa bahawa idea Gotthold Ephraim Lessing mengenai panteisme bersifat materialistik, iaitu dipercayai segala Alam dan Tuhan itu adlaah satu bahan yang luas. Jacobi percaya bahawa ini adalah sumbangan Zaman Kesedaran kepada sifat penaakulan yang mencetuskan fahaman ateisme (tiada tuhan). Mendelssohn membangkang dengan menegaskan bahawa panteisme bersamaan dengan teisme (ada tuhan).
99 (album Epik High)

Latar belakang

Epik High memberi nama album ini ’99′ atas beberapa alasan, iaitu kecintaan mereka dengan nombor “9″, terdapat 9 lagu di album (1 lagu pendek), dan tujuannya untuk “[merangkul] makna muzik” untuk 99% orang, bukan 1% teratas.